Diari Oficial de la Generalitat Valenciana


Sumari del DOGV 5620, del 17-10-2007 (2007/12838)

Notificació a TNT Express WorldWide (Spain). Expedient número 046/06-A.
-----------------------------------------------------------------------

### Dades del document

Número de DOGV
:   5620

Data del DOGV
:   17-10-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/12920


Data del document
:   04-10-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a TNT Express WorldWide (Spain). Expedient número 046/06-A. [2007/12965]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de TNT Express WorldWide (Spain) amb domicili a Madrid que s'ha dictat laude en l'expedient 046/06-A com a conseqüència del procediment que s'ha seguit i que no ha pogut ser comunicat per absència, parador desconegut, caducat o refusat.  
El text és el següent:  
A les 9.30 hores constituïxen la Junta Arbitral de Transports d'Alacant, en la seu de l'avinguda d'Aguilera 1-6ª planta, els membres indicats al marge, a fi de dictar el laude arbitral sobre la controvèrsia plantejada en l'expedient 046/06-A, promogut per Blázquez Multiservicios, SL, amb domicili a Alacant contra TNT Express WorldWide (Spain) amb domicili a Madrid en relació amb la reclamació següent: indemnització per pèrdua de la mercaderia en el servici de transport realitzat en el mes d'abril de 2006 entre Alacant i San Lorenzo de El Escorial per valor de 893,00 € (vuit-cents noranta-tres euros) inclòs l'IVA més els interessos de demora. Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall recollida. Es concedix la paraula al representant de l'actora Sra. Isabel Rita Bolufer la qual ratifica la demanda i la quantia esmentades. Així mateix, l'actora aporta a l'expedient com a prova documental, a més de la que adjunta a la demanda, l'albarà justificatiu de la recollida per la reclamada de la partida objecte d'esta reclamació en què es consignen les condicions contractuals del servici de transport concertat. Examinades pel Col·legi Arbitral les proves documentals proposades i vista la Llei 16/1987, de 30 de juliol, sobre Ordenació del Transport i les altres que són d'aplicació, s'arriba per unanimitat al laude següent: desestimar la demanda interposada davant de la Junta Arbitral de Transports contra TNT Express WorldWide (Spain), ja que es considera que en este cas no es complixen les prescripcions de l'article 38.1 de la llei esmentada segons la redacció que li dóna la Llei 13/1996, de 30 de desembre, de Mesures Fiscals, Administratives i de l'Orde Social, ja que afecta la competència de les juntes arbitrals de transport, atés que no consta el sotmetiment a esta consensuat per les parts en litigi i sí la manifestació en contra de la reclamada segons la clàusula 20.3 de les condicions del contracte subscrit per ambdós en concretar que «TNT rebutja expressament la competència de les juntes arbitrals de transports. Article 38.1 LOTT» sense que corresponga, per tant, l'apreciació de la presumpció prevista en el tercer paràgraf del punt 1 de l'article 38 citat. Contra esta decisió arbitral es pot únicament interposar recurs d'anul·lació davant de l'Audiència Provincial que s'haurà de presentar dins dels deu dies següents de la notificació, o d'aclariment, dins dels cinc dies següents de la notificació esmentada. Contra el laude arbitral ferm únicament es pot interposar recurs de revisió, d'acord amb el que establix la legislació processal per a les sentències processals fermes. La qual cosa per a la constància, l'arxiu i el trasllat a les parts firmen els membres de la Junta en el lloc i en la data indicats.  
Alacant, 4 d'octubre de 2007.- El president de la Junta Arbitral del Transport d'Alacant: Manuel J. Gálvez Acero.